Sikker og fælles vandforsyning på Sejerø 
Sagsfremstilling 
14.    Sikker og fælles vandforsyning på Sejerø  
                                                                                                                        Åbent 
Sagsnr.: 326-2014-138891     J.nr.: 13.02.01            Ken Koch.: 326-2015-134879 
  
[adresse] 
Kalundborg Forsyning overtog den 1. januar 2015, alle 4 vandværker på Sejerø: [adresse], [adresse] 
Vandværk, Mastrup Vandværk og [adresse]. 
  
[adresse] har nu søgt om tilladelse til at etablere ét nyt traditionelt vandbehandlingsanlæg med 
beluftning og trykfiltrering. Vandbehandlingsanlægget ønskes etableret i udkanten af Kongstrup By, og skal kunne 
dække det samlede behov på maksimalt 48.000 m3 drikkevand per år på Sejerø.  
  
På Sejerø er det ikke muligt, at finde tilstrækkeligt med grundvand med et saltindhold så lavt, at vandet kan 
overholde kvalitetskravene til drikkevand ved en normal simpel vandbehandling, og Kalundborg Forsyning har søgt 
om tilladelse til, i tilknytning til det nye vandværk, at etablere avanceret vandbehandling, hvor saltindholdet i en del af 
vandet fjernes ved omvendt osmoseanlæg med antiscalant (fosfatholdigt basisk stof). Processen er beskrevet i bilag
1. 
  
Forsyningen har desuden søgt om tilladelse til at etablere et UV-filter til desinfektion af vandet i tilknytning til 
vandværket. Drikkevandskvaliteten skal være overholdt før vandet behandles med UV, men UV-anlægget ønskes 
etableret som en ekstra sikkerhed i tilfælde af en bakteriel forurening i råvand eller i vandbehandlingen. 
Der er ikke noget krav om etablering af UV-anlæg efter vandbehandlingen i [adresse], men det finder stadig større 
anvendelse som en ekstra hygiejnebarriere i danske vandforsyninger. 
  
I tilknytning til opførelsen af et nyt vandværk, skal der foruden tilladelser efter vandforsyningsloven, gives 
landzonetilladelse, byggetilladelse samt tilladelse til udledning af skyllevand og skyllevandsslam fra 
osmoseanlægget. Der har tidligere været afholdt et indledende møde mellem Kalundborg Forsyning og Kalundborg 
Kommune om hvilke tilladelser, der er nødvendige.  
Sagen sendes til høring i Embedslægeinstitutionen for en sundhedsfaglig vurdering. 
  
Etableringen af nyt vandværk på Sejerø forventes ikke at få vandprisen til at stige. [adresse] har fastsat 
vandprisen på Sejerø til det samme som andre af Kalundborg Forsynings forbrugere betaler. I 2015 koster 1 m3 
vand 17,82 kr. excl. moms. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at sagen færdigbehandles af administrationen med henblik på at give de 
fornødne tilladelser jf. vandforsyningsloven, planloven og byggeloven til etablering af et nyt [adresse] som 
ovenfor beskrevet. 
  
ØKONOMISKE KONSEKVENSER 
Ingen økonomiske konsekvenser. 
  
Bilag 
  
Bilag 1 - [adresse] 
326-2015-158786 
  
  
  
  
Teknik- og Miljøudvalgets møde den 1. juni 2015: 
Udvalget vedtog at tiltræde indstillingen fra chefen for Plan, Byg og Miljø. 
